Klageschrift gegen Nephoris (späteres Konzept)
Material: papyrus
Place: Memphis
Categories: Eingabe
die Zwillinge Thaues und Taus an die Könige
Klage gegen die Mutter und deren Sohn
die die Zwillinge um ihr Erbteil und Gehalt betrügen
Entwurf
βασιλεῖ Πτολεμαίωι καὶ βασιλίσση[ι Κλεο]πάτραι τῆι ἀδελφῆι θεοῖς 
Φιλομήτορσι χαίρειν Θαυῆς κα[ὶ] Ταῦς δίδυμαι λειτου[ργοῦσ]αι ἐν τῶι 
πρὸς Μέμφει μεγάλωι Σαραπιείωι, τῶι Ὀσοράπει χοὰς σπενδουσων ὑπέρ τε 
ὑμῶν καὶ τῶν ὑμετέρων τέκνων. ἐν πλείοσιν ἀδικούμεναι ὑπὸ Νεφόριτος 
 καὶ Παχράτου  τοῦ υἱοῦ αὐτῆς  τὴν καταφυγὴν ἐφʼ ὑμᾶς πεποήμεθα, ἵνα τύχωμεν τῶν 
δικαίων. ἡ γὰρ δηλουμένη Νεφόρις  συνοῦσα Φιλίππωι τινὶ τῶν ἐγ Μέμφεως   
του τῆι 
 ἐξηργάζετο ὡς ἐπανελεῖται αὐτὸν ὁ δηλούμενος Φίλιππος ἐν τοῖς 
περιστᾶσιν  ἀμείκτοις καιροῖς. ἐνκαθίσας παρὰ τῆι θύραι τῆς οἰκίας αὐτοῦ 
τῆς οὔσης πρὸ[ς] τῶι ποταμῶι ἐν τῆι Αἰγυπτίαι ἀγορᾶι, τοῦ δὲ πατρὸς ἡμῶν 
ἐξελθόντος καὶ ἔννοιαν σχόντος ἀποκολυμβήσαντός τʼ εἰς τὸν ποταμὸν  καὶ  μόλις  
ἀνασωθέντος  ἐπί τινα νῆσον καὶ ἀναληφθέντος  εἴς τι   παραπλέον 
πλοῖον καὶ ὧδε μὲν οὐκέτι τολμήσαντος ἀποβῆναι, εἰς δὲ τὸν Ἡρακλεοπολίτην 
χωρισθέντος, [τ]ῶι δὲ μὴ ἡμᾶς εἶναι σὺν αὐτῶι ὑπὸ τῆς ἀθυμίας μετήλλαχεν 
τὸν βίον. τῶν δὲ ἀδελφῶν αὐτοῦ ἀναπλευσάντων  καὶ παρακο
μισάντων αὐτὸν εἰς τὰς κατὰ Μέμφιν νεκρίας, μέχρι τοῦ νῦν οὐ τετόλμηκεν 
αὐτὸν ἡ Νεφόρις θάψαι. τὰ δʼ ἐκείνου ὑπάρχοντα ἀναληφθέντα εἰς τὸ βασιλικὸν 
ἐλυτρώσατο ἡ Νεφόρις ἀποδομένη ἥμισυ οἰκίας τῆς οὔσης κοινῆς ἡμῶν καὶ αὐτῆς 
χαλκοῦ  ζ κα[ὶ] ἐκομίσατο ἀξίαν οὐσίαν χαλκοῦ  ξ καὶ ἐνοικιολογεῖ κατὰ μῆνα 
χαλκοῦ  Αυ  καὶ ἀπὸ τούτων ἡμῖν οὐθὲν μερίζει.  οὐκ ἀρκεσθεῖσα δʼ ἐπὶ τούτοις ἐξέβαλεν ἡμᾶς ὥστʼ ἂν 
κ[ι]νδυνεύειν τῶι λιμῶι διαλυθῆναι. ἐπινοησασῶν δʼ ἡμῶν Πτολεμαῖόν 
τινα τῶν ἐν κατοχῇ ὄντων ἐν τῶι μεγάλωι Σαραπ[ι]είωι, τοῦ δὲ πατρὸς ἡμῶν 
ὑπάρχοντα φίλον  καὶ  πρὸς τοῦτον ἀναβᾶσαι διετρεφόμεθα. ἐπιγενηθέντος δὲ τοῦ 
πένθους τοῦ Ἄπιος κατάγουσιν ἡμᾶς πενθεῖν τῶι θεῶι. τῶν δὲ τῆς μητρὸς 
φίλων ἀναπεισάντων ἡμᾶς προσλαβέσθαι τὸν ἐκείνης υἱὸν διακονεῖν ἡμῖν 
καὶ τούτου γενηθέντος καιροτηρήσας ἡμᾶς μετά τινα χρόνον καὶ λαβὼν [τὸ] γραφὲν 
ἡμῖν [σύ]μβολον  ὑπὸ τῶν πρὸς ταῖς πραγματείαις 
 πρὸς τὸν ἐπὶ τῆς ἐλαικῆς ἐλαίου μετρητοῦ  ἑνὸς τοῦ καθήκοντος ἡμῖν 
δίδοσθαι παρʼ ὑμῶν   
  καὶ  τοῦτον λάθραι κομισάμενος καὶ οὓς ποτʼ εἴχομεν 
χαλκοὺς καὶ ἄλλα ἀποσυλήσας ἡμᾶς ἀνέλυσεν πρὸς τὴν μητέρʼ αὐτοῦ, ὥστʼ ἂν μηδὲ 
τὰ ἀναγκαῖα ἡμᾶς ἔχειν. δεόμεθα οὖν ὑμῶν ἀποστεῖλαι τὴν ἔντευξιν ἐπὶ 
Διονύσιον τῶν φίλων καὶ στρατηγόν, ὅπως γράψῃ  Ἀπολλωνίωι    τῶι ἐπιμελητεῖ 
καὶ Δωρίωνι τῶι ἀντιγραφεῖ μήτε τὸ γινόμενον ἡμῖν ἔλαιον καὶ κῖκι μηδʼ ἄλλο μηθὲν 
χρηματίζειν αὐτῆι τῶν ἡμετέρων, ἐπαναγκάσῃ δʼ αὐτὴν, εἰ τ[ὸ] πατρικὸν ἡμῶν 
παρὰ λόγον ἔχει, ἀποδοῦναι, ὅπως ὦμεν διʼ ὑμᾶς βεβοηθημέναι. 
εὐτυχει.
[Νεφ]όρεις                             καὶ Παχράτης 
  Νεφόριτ[ος ]<gap/>